49. schôdza NR SR - 10.deň - A. dopoludnia
Dátum: 2026-04-28
Poslanec: Remišová, Veronika (SLOVENSKO)
Druh vystúpenia: Vystúpenie v rozprave

Poslanci, toto je ďalšia ukážka absolútne zbytočného zákona, ktorý ste sem do parlamentu priniesli. My sa tomuto zákonu venujeme už koľko, 30, 40, možno 50 hodín a namiesto toho, aby ste riešili problémy, ktoré ľudí v tejto krajine naozaj trápia, tak vy tu nosíte absolútne nepodarky a hlúposti, ktorými sa potom parlament musí zaoberať. Včera napríklad, ja vám poviem, čo by ste mali riešiť. Včera napríklad vyšiel článok, že v roku 2024, to znamená za vašej vlády, zaplatili pacienti na poplatkoch viac ako 800 miliónov €. Počujete dobre? Pacienti na poplatkoch zaplatili viac ako 800 miliónov eur. To je bezplatné zdravotníctvo a ja sa pýtam, kde je návrh zákona, ktorým by ste obmedzili poplatky, ktoré si neoprávnene, podotýkam neoprávnene, lebo to uviedli aj súdy, že lekári a zdravotníci si ich vyberajú neoprávnene. Kde je zákon tu, aby, aby ľudia nemuseli platiť poplatky u lekárov? Kde je ten zákon? Čo ste urobili? A namiesto toho máme tu zákon, ktorým riešite voľby poštou zo zahraničia, ktoré nikomu 20 rokov v tejto krajine nevadili. Nikomu nevadili. Až teraz, keď sa vám zdá, že idete prehrať voľby. Alebo ďalší problém. Máme tu problém, že ministrovi Takáčovi pravdepodobne zavrú Pôdohospodársku platobnú agentúru. Viete, čo to bude znamenať? S veľkou pravdepodobnosťou, tak ako ju zavreli v Grécku, tak s veľkou pravdepodobnosťou, ak neurobí nápravu, tak ju zavrú aj na Slovensku. Bude to znamenať to, že tisíce farmárov sa ocitnú bez akejkoľvek podpory, pretože raz, keď komisia povie, že nebude vyplácať podporu, tak ju vyplácať nebude. To znamená, že tie peniaze budú musieť ísť buď zo štátneho rozpočtu, alebo nepôjdu a bude ich musieť vyplácať niekto iný, čo už by to bola za hanba, keby to museli za nás vyplácať napríklad Rakúšania. A toto hrozí reálne ministrovi Takáčovi. Ale nie, vy sem prinesiete zákon o voľbe poštou zo zahraničia. Ja sa vrátim veľmi krátko k tomu, čo hovoril vo svojej rozprave pán Vážny, podpredseda parlamentu Gašpar, ktorý zamoril v podstate verejnú diskusiu tým, že hovoril o tom, ako posledné voľby boli manipulované a obvinil našu koalíciu OĽANO, Kresťanská únia, Za ľudí a následne obvinil aj Progresívne Slovensko a vymýšľal si tu rôzne dôvody. Pospomínal osobnosti z verejného života, ako mali manipulovať voľby. Vymenujem len niektoré, napríklad Iveta Radičová. To sme si v podstate už zvykli, lebo keď Fico nevedel niečo vyriešiť, tak bola obohraná platňa, že za to môže Radičová. A potom to trochu obmenil, prehodil platňu, teraz je to Matovič - Ódor - Heger. Obvinil Pavla Demeša, ktorý je rešpektovaný odborník. Obvinil Fera Joke, ktorý si len robí videjká a nie za peniaze daňových poplatníkov, ako napríklad taký Attila Vék, ktorému sa platia 10 000 € z peňazí daňových poplatníkov. Pospomínal tu Vašáriovú, Bútoru, Kolesárovú, dokonca Luciu Žitňanskú. To už som si hovorila, že či sa zbláznil, však Lucia Žitňanská sedela v jeho vláde. A ona mala teda manipulovať a ovplyvňovať minulé voľby. A dokonca vytiahol mená, ktoré sú väčšine ľudí neznáme. Marek Mráčko, Rasťo Kuže, Livo Godársky. Proste ľudia, ktorí si robia svoju robotu za svoje vlastné peniaze, nie za verejné peniaze. A to, čo je, prosím vás, toto za diskusia? Teraz každý, kto povie svoj názor, že koho chce voliť pred voľbami, tak vy ho obviníte, podpredseda parlamentu, obžalovaný Gašpar ho obviní, že chce manipulovať voľby? Prepáčte, ale každá jedna z týchto osobností, ktorú som teraz menovala, má právo povedať, koho chce voliť, má právo robiť akékoľvek občianske aktivity na podporu volieb a má právo robiť akékoľvek občianske aktivity na podporu ľudí, ktorým verí. A vy tu nebudete rozprávať z parlamentu, že títo ľudia ovplyvňujú voľby. Každý jeden občan v tejto republike má právo povedať svoj názor, povedať, koho bude voliť a vyjadriť svoj občiansky názor. Takže prosím vás, neklamte ľudí nejakou manipuláciou volieb. A zároveň, zároveň ste hovorili, ešte ste pospomínali aj médiá ako denník N a podobne, ale tu len chcem pripomenúť to, že na čo ste zabudli spomenúť, ja si to veľmi dobre pamätám. Pred voľbami ako zrazu, zrazu zadarmo časopis jednej finančnej skupiny išiel všetkým ľuďom do schránky, ktorý v podstate bol skrytou kampaňou, ktorý, ktorý vychvaľoval Hlas, ktorý vychvaľoval Fica a robil špinavú kampaň proti vtedajšej vláde a súčasným opozičným stranám. Takže ten, kto tu manipuloval voľby, to určite neboli strany súčasnej opozície, ale to boli práve strany, ktoré sú teraz vo vládnej koalícii. A ešte podotýkam, to by som chcela pripomenúť, keď hovoríme o tom, že ako boli ľudia oklamaní, tak pripomeniem len, čo všetko ste im sľubovali. Na billboardoch boli lacnejšie potraviny, dokonca sa spisovali petície o tom, že či ľudia chcú lacnejšie potraviny, to bol Hlas. Lacnejšie energie. Energie šli raketovo hore. Pripomínam, že potraviny máme, ceny rastú najrýchlejšie v celom regióne. Lacnejšie energie, ešte raz, išli raketovo hore, dokonca aj keď ruská ropa tečie a keď tu máme každý deň tlačovky o tom, ako treba ruskú ropu. Bezpečnosť. Drobná kriminalita vyletela hore, lebo ste schválili absolútne zvrátenú novelu Trestného zákona, kde ste zrušili princíp trikrát a dosť. To znamená, že presne tá drobná kriminalita, ktorá ľuďom vadí, tak tá dramaticky vyletela. Podpora rodičov. Zobrali ste im daňový bonus. Rodičia 18-ročných detí ho nemajú vôbec. Ako keby rodičia, ktorí majú 18-ročné deti, ktoré študujú napríklad na vysokej škole, už nemali absolútne žiadne výdavky, akoby ho nepotrebovali, tak ste im ho zobrali. Zobrali ste dôchodcom rodičovský dôchodok, to boli stovky eur ročne. Zaviedli ste, zvýšili ste poplatky, zvýšili ste dane, zaviedli ste nové dane, zvýšili ste diaľničnú známku, za našej vlády 60, za vašej vlády 90. A toto ste robili 2 a pol roka a oklamali ste ľudí, že sa budú mať bezpečnejšie, že sa budú mať lepšie, že zavediete poriadok, že tu bude profesionalita a že tu bude pokoj. Pokoj? Však každý deň, ja, keď si pozriem televízne diskusie, tak len vidím, ako sa vzájomne hádate, vzájomne sa obviňujete, vzájomne na seba kydáte. Huliak hovorí, že nemôže vystáť Tarabu. Taraba hovorí Huliakovi, či má doniesť Huliakovi plné tašky peňazí. Migal hovorí, že Šuta je štok, že sa tam diali nejaké nekalé veci. Vy všetci hovoríte, že Migal je najväčší babrák na svete. Ferenčák teraz vystúpi a povie, že nejaké si mali rozdeľovať sféry vplyvu v Hlase. Však, čo deň, to na seba kydáte a hádate sa ako takí psy. A toto ľudia chceli? Však ste im sľubovali, že tu bude absolútny pokoj, že tu bude profesionalita, že tu všetko bude klapať ako švajčiarske hodinky a pritom absolútne nič nefunguje a celá krajina sa rúti k úpadku. A potom vy tu prinesiete zákon, kde sa máme zaoberať zrušením voľbou poštou, ktorá nikomu, nikomu doteraz nevadila. V podstate celý tento zákon je založený na klamstve, pretože od začiatku sa tvárite, ako vlastne chcete chrániť tajnosť voľby. A obžalovaný pán Gašpar nám rozpráva rozprávky o tom, že vlastne nič sa nedeje. Koalícia nikomu neberie právo, iba vraj zabezpečujú tajnosť voľby a vlastne občania by im za to mali byť ešte vďační. Samozrejme, celé je to inak. Občanom v zahraničí beriete právo, ktoré si doteraz mohli uplatniť, aj si ho uplatňovali. A doteraz nie je známy jeden jediný príklad, kedy by pri korešpondenčnej voľbe boli pochybnosti o súlade voľby samotnej s ústavnými princípmi. Nikdy to Ústavný súd nespochybnil, žiadne pochybnosti doteraz neboli a ja nevidím dôvod, aby ste im korešpondenčnú voľbu zobrali. Mimochodom, to už myslím, že povedali aj nejakí kolegovia. Súčasná prax je, že pri voľbách tu na Slovensku, tak každá politická strana si môže nominovať svojich zástupcov do okrskových komisií a som zvedavá, ako sa bude kontrolovať voľba na zastupiteľských úradoch. Ako teraz sa môžu predstavitelia strán, ktorí sa zúčastňujú volieb, ísť napríklad kontrolovať do Spojených štátov, či tam naozaj napríklad niekto korešpondenčné hlasovacie lístky nehodí do koša napríklad. Lebo všade máte svojich nominantov. Ako ja mám veriť, že napríklad vaša poslankyňa Vaľová zabezpečí absolútnu nestrannosť voľby na zastupiteľskom úrade? Ako tomu ja mám veriť? Však tam nebude ani jeden zástupca opozície. Toto sú tie transparentné voľby? Však to je úplne, úplne absurdné. Stretla som sa s komunitami Slovákov, zahraničných Slovákov v Londýne, v Paríži, v Bruseli a hovorili sme o tom, ako im tento váš krok sťaží možnosť voliť, ale však to bol asi zámer, nie? Lebo však pán Micheľko, tu mám ten jeho citát. Určite ho už použili aj ostatní, kde on hovoril, že vlastne vďaka tomu, že pán Micheľko je taký prostoreký: „Nebudem urážať súdnosť poslucháčov a poviem, ako to je. Keď sme videli výsledky volieb, je to extrémne výhodné pre opozíciu, vychyľuje sa to v prospech jednej časti politického spektra. Keď to bude na ambasádach, bude to trošku vyrovnanejšie.“ Takže chceli ste im to sťažiť, chceli ste to „vyrovnanejšie“, znamená, že si myslíte, že to bude pre vás trochu priaznivejšie. A áno, sťažíte im to. Však niektoré krajiny, či už je to Nórsko alebo Spojené štáty americké, presne tak ako hovorila kolegyňa, myslím Jurík, si budú musieť zobrať dovolenku. Budú si musieť kúpiť letenky, lebo tie vzdialenosti sú obrovské. Budú si musieť zaplatiť hotel, aby mohli odvoliť a na druhý deň, aby mohli ísť lietadlom naspäť. Bude ich to stáť možno 2000 $ Spojených štátov, len aby si mohli uplatniť svoje občianske právo. Takže nehovorme a nerozprávajme, že voľby budú férové, prípustné alebo férové, vyrovnané a každý bude mať rovnakú príležitosť voliť. V koalícii, vrátim sa ale k tým klamstvám. Tuto pán Gašpar hovoril, ako chcete teda zabezpečiť, aby voľby zo zahraničia, aby boli teda objektívne a aby boli anonymné, hoci hovorím, Ústavný súd doteraz nespochybnil absolútne voľby poštou zo zahraničia. Ale v skutočnosti teda vám ide o to, aby ste tie 2 %, ktoré voľba zo zahraničia predstavuje, aby ste buď, aby ste ich totálne odradili, alebo aby títo ľudia voliť nešli a sa nezmobilizovali. Áno, pri najbližších voľbách môžu aj tie 2 % rozhodnúť. Súdnosť poslucháčov celého Slovenska uráža to, ako primitívne chcete odstrihnúť občanov, ktorí vás neradi volia, ktorí majú iný názor. A ešte sa to následne pokúšate zakryť klamstvami o nejakých demokratických a ústavných princípoch. A druhým typickým znakom vašej vlády je to, že absolútne pohŕdate vašimi vlastnými občanmi, pretože to, čo robíte, je otvorená vojna proti vlastným ľuďom. Vy robíte všetko preto, aby ste vyhnali ľudí zo Slovenska, aby ste vyhnali tých najperspektívnejších ľudí, tých, ktorí chcú niekomu dvíhať telefón v sále. Zastavte čas pani poslankyni. Poprosím. Ďakujem. Čiže vyháňate tých najperspektívnejších, najšikovnejších ľudí z krajiny, vyháňate roky podnikateľov, ktorí mohli ťahať našu ekonomiku. Mnoho firiem za tieto 2,5 roka, čo ste vo vláde, odišli, zabalili to tu, pretože tie podmienky, neznesiteľná byrokracia, nové dane, to sa jednoducho už nedalo znášať. A pripomeniem len to, že práve v týchto dňoch prebieha diskusia o katastrofálnej demografickej prognóze tejto krajiny, z ktorej ste ľudí vyhnali. A potichu sem navážate ľudí z moslimských krajín. Dokonca premiér Robert Fico sa ešte chváli s tým, že sem navezie 200 000 ľudí z moslimského, myslím, že Uzbekistanu alebo odkiaľ. A namiesto toho, aby ste podporovali tých ľudí, aby sa vrátili naspäť na Slovensko, aby ste im dali možnosť ovplyvňovať, voliť tu v krajine, ktorú majú radi, tak namiesto toho im to sťažíte a namiesto toho im zrušíte voľbu poštou zo zahraničia. Toto ja považujem za strašnú hanbu. Tu niekto hovoril z vás počty vysťahovaných ľudí zo Slovenska. Neviem, aké štatistiky uvádzal, ale počty vysťahovaných ľudí zo Slovenska rastú. Minulý rok sa vysťahovalo takmer 5000 Poštou zo zahraničia. Toto ja považujem za strašnú hanbu. Tu niekto hovoril z vás počty vysťahovaných ľudí zo Slovenska. Neviem, aké štatistiky uvádzal, ale počty vysťahovaných ľudí zo Slovenska rastú. Minulý rok sa vysťahovalo takmer 5000 ľudí, je ich najviac od vzniku Slovenskej republiky. A toto nemôžete zvaliť túto vinu na nikoho iného, len na seba, na vás, ktorí ste si zdvojnásobili platy, amnestovali kriminálnikov, ľudí zaťažili bláznivou konsolidáciou, pričom minister Kamenický radil ľuďom variť keksy a piecť džem. A ja sa vôbec nečudujem, že títo ľudia odišli študovať alebo odišli pracovať do zahraničia, ale nie preto, že by sa chceli vykašľať na Slovensko, že by im nezáležalo na Slovensku, ale odišli preto, že ich vašou politikou vyháňate z tejto krajiny. Namiesto vyháňania občanov za hranice a namiesto totalitných metód a pokusov eliminovať voličov s iným názorom a B radšej asi ste mali vycestovať vy. Pán Blaha už začal učiť na nejakom moskovskom inštitúte. Takže uisťujem vás, keď vycestujete do Ruska, my vám tú voľbu poštou veľmi radi necháme. Prečo predkladáte tento zákon? Znakom tejto vládnej koalície je strach. Vy ho predkladáte len preto, že vidíte, že ľudia majú strach. Ľudia majú už plné zuby. Pán Muňko tu bol a začal kričať, že ľudia vás, nás, opozície vraj majú plné zuby. No nie. Toto nie je obraz v regiónoch, keď sa stretávame s ľuďmi. Ľudia, dokonca aj vaši vlastní voliči, voliči SMER-u, voliči HLAS-u, hovoria o tom, že takto si to nepredstavovali. Oni si nepredstavovali, že príde vláda a v podstate na druhé alebo tretie zasadnutie vlády, namiesto toho, aby začali riešiť urgentné problémy, tak si zvýšia, zdvojnásobia platy a ešte takým obšľahom cez paušálne náhrady, ktoré sa nezdaňujú, z 1000 na 6000 € hovoria, že tí ľudia, vaši voliči, hovoria, nie, toto sme my nechceli. A nám v regiónoch hovoria, že nie, my sme nechceli to, že, že potraviny budeme mať najdrahšie v regióne. Nie, my sme nečakali, keď Fico sľuboval v rozhlase, v Slovenskom rozhlase hovoril, že my nezrušíme žiadne sociálne istoty ľuďom, všetko im necháme. A prvé, čo bolo, neprešli ani 3 mesiace od vzniku vlády. A rodičovský daňový bonus bol preč, zrušený, daňový bonus pre rodičov 18-ročných detí úplne zrušený, namiesto 50 € 0 € a rodičovský dôchodok, prvá vec, ktorá bola, ste ho zrušili. Takže toto bolo, toto boli tie vaše sociálne istoty. A ľudia v regiónoch nám hovoria, vaši voliči nám hovoria, že áno, že oni nečakali, že bude také nehorázne zneužívanie moci, že oni nemajú, oni nevedia, či vyžijú do konca mesiaca. Ale každý deň čítajú o tom, ako nejaký minister vo vládnom špeciáli prejedol za dve hodiny 4000 € pre pána kráľa. Alebo, že ako ste si zo štátu spravili cestovnú agentúru, kde v podstate niektorí ministri sú viac v Hongkongu, v Číne a neviem kde, ako na Slovensku a neriadia túto krajinu. Toto od vás nečakali a toto od vás nechceli, takže nie. Ľudia v regiónoch nehovoria, že majú dosť opozície, pretože my na rozdiel od vás, žiaľ, momentálne nemôžeme nič zmeniť, nemôžeme zmeniť zásadné veci. My vás môžeme kontrolovať. My môžeme na tie prešľapy, kauzy, podvody, klamstvá môžeme upozorňovať. Ale nemôžeme to zmeniť, pretože vy máte, vládnete vy a ľudia od vás očakávajú, že budete riešiť ich problémy. A ešte raz pripomínam ten včerajší článok v denníku SME. Viac ako 800 miliónov € pacienti zaplatili na poplatkoch u lekára. Bezplatné zdravotníctvo Ficovo. 800 miliónov € a najviac zaplatili práve dôchodcovia. Na jedného dôchodcu to vychádza 114 € za rok. Či obrovská suma? Povedzte mi, prosím vás. Kedy sa vy zaoberáte takýmito problémami obyčajných ľudí? Ľudí, ktorí, keď ochorejú, keď sa dostanú do nemocnice, tak, ak nemajú rodinu a majú len svoj dôchodok, tak aj zomrú, lebo si nemôžu dovoliť zaplatiť lieky. Nemôžu si dovoliť zaplatiť opatrovateľa. Nemôžu si dovoliť zaplatiť zariadenie. Nemôžu si dovoliť zaplatiť absolútne nič. Povedzte mi, kedy ste naposledy tento problém v tomto pléne riešili? Lebo ja tu počúvam len, prepáčte mi, samé chobotiny. Zrušenie úradu na ochranu oznamovateľov korupcie. Volebný zákon, voľbu poštou, trikrát novela trestného zákona, ktorá sa tu prerokováva, ale ja tu nepočúvam jedinýkrát problémy, ktoré naozaj trápia ľudí. Povedzte mi, prosím vás, tie poplatky. Kedy ste ich naposledy riešili a ako ich plánujete vyriešiť? Záchrankový tender stále nedoriešený. Kedy naposledy ste tu riešili napríklad kvalitu života ľudí? No ja si to vôbec nepamätám. Pretože tu sa riešia len takéto absolútne a nepodstatné hlúposti, ktoré nie sú dôležité pre ľudí. Tie sú dôležité len pre vás, aby ste znovu, si myslíte, že vďaka tomu vyhráte voľby, že tie 2 % tuto niekde uchmatnete a vďaka takýmto manipuláciám volebným s volebným zákonom si myslíte, že budete opäť pri moci a že Róbert Fico ešte stihne zachrániť zopár svojich kumpánov od trestných stíhaní. Nezabudnime na to, že sa áno, blíži sa, blíži sa súd v kauze Očistec. Mnohí sú nervózni. Takže nič sa nerieši. Len obvinení, obžalovaní kumpáni a kamaráti a len takéto manipulácie. Zvolba